
Patung-patong 
na ang katiwalian 
ng rehimeng Arroyo 


j T uluy-tuloy na lumalaki ang apoy na nilikha ng pagkakabu- 
I 


nyag ng maanomalyang kontrata ng rehimeng Arroyo sa ZTE 
Corporation ng China para sa National Broadband Network 
(NBN) at marami pang kaugnay at katulad na transaksyon. 
Anumang maniobra ang gawin ng Malacañang, hindi na nito ma- 
pagtatakpan na ang mag-asawang Gloria at Mike Arroyo ang siyang 
pangunahing nasa likod at pinakanakinabang sa kontratang NBN- 
ZTE at naglalaway sa higit pa sanang pakinabang dito. 
Sinikap ni Gloria na patayin ang apoy sa pamamagitan ng 
"pribilehiyo ng ehekutibo” sa ilalim ng Executive Order 464 at 
Memoramdum (Circular 108. Gamit ang mga ito, pinigilan ang bu- 
ong pagsisiwalat ng mga impormasyon tungkol sa anomalya na 
nalalaman ni Romulo Neri, dating direktor ng National Econo- 
mic Development Authority. Sa gayon, bagama't nag-ingay si- 
ya ukol sa panunuhol ni dating COMELEC Chairman Benjamin 
Abalos para sa ZTE, tumahimik siya hinggil sa mismong pa- 
pel ni Gloria Arroyo sa lahat ng ito. Samantala, sinampahan 
ng kasong impeachment si Abalos dahil sa kanyang panunu- 
hol. 
Sa paghahangad na maapula ang apoy, kinansela ni 
Gloria Arroyo ang kontrata sa ZTE. Umiiwas na madamay 
ang mag-asawang Arroyo kapag umusad ang impeach- 
ment kay Abalos sa Kongreso kaya isinakripisyo na la- 
mang siya at pinagbitiw bilang pinuno ng COMELEC 
noong Oktubre 1. Gayunpaman, hindi na mapapahupa 
ng gayong mga hakbang ang malinaw nang kongklu- 
syon at matinding galit ng mamamayan hinggil sa 
anomalyang ito na isa na sa pinakamalalaki sa kasaysayan ng 


M mpok 18 armas, nasamsam Mga bidyo laban sa 
ga tampok sa Kwentong Kurakot ng BHB sa Caraga paninikil ng rehimen 


isyung ito... PAHINA 3 PAHINA 4 PAHINA 6 


bansa. 
Hindi 
gusot na 


na rin mapaplantsa ang 
nilikha sa naghaharing 
koalisyon ng pagkakalantad ng 
anomalya sa kontratang ZTE. Ang 
patuloy na paggigiit ng anti-Arro- 
yong oposisyon na ungkatin ang 
pagkakasangkot ng mag-asawang 
Arroyo sa anomalya sa kabila ng 
iba't ibang maniobra ng rehimen 
para masalag ito ay gumagatong sa 
hidwaan sa hanay ng mga nagha- 
haring uri, maging sa mga kaparti- 
do ni Arroyo. 

Dahil nanguna sa pagbubunyag 
ng anomalya ang anak ni House 
Speaker Jose de Venecia, pinuno ng 
pinakamalaking partido sa nagha- 
haring koalisyon, lumitaw na ang 
lumalaking lamat sa dating soli- 
dong kontrol ng Malacafiang sa ma- 
yorya sa Mababang Kapulungan at 
sa partidong Lakas-NUCD. Lalong 
lumalala ang alingasngas bunsod 
ng mga maniobra ng partidong 
Kampi ni Arroyo na patalsikin na si 
de Venecia bilang House Speaker sa 
kabila ng pagpanig pa rin sa kanya 
ng pamunuan ng Lakas-NUCD. 

Pinakahuli lamang ang anomal- 
ya sa ZTE sa halos di na mabilang 
na mga kaso ng pandarambong at 
iba pang mabibigat na krimen ng 

rehimeng Arroyo. Mis- 
mong mga dating ka- 
kampi ni Arroyo na 

disgustado sa kan- 4 
yang kasakiman sa 
poder at pagsosolo sa 
kinulimbat na yaman 
ang pinagmumulan 
ng higit pang 
mga datos na 
lalong nagdi- 
diin sa kanya at 
kanyang mga ka- 
sapakat at nagpa- 


paghihirap ng mama- 
Nag”. . Walang tigil 
NS: nilang  hinuhuthot 
ang kabang-yaman 

a, ng bansa at pinag- 

aY kakaitan ng lubhang 
kinakailangang mga 
batayang serbisyo ang 
naghihikahos na taum- 
} bayan. Buong lupit din 
nilang tinutugis at sini- 
siil ang mga nangangahas 
na maglantad at lumaban 
sa gayong bulok at ma- 


$ 


AK Da 


V 


patindi sa ), pang-aping kaayusan. 

pagkakahiwa- ff, \ Itinuturing ng ma- 
lay ng rehi- mamayan na ang mag- 
men. asawang Arroyo na ang 


pinakamalalaking 
magnanakaw sa bu- 
ong kasaysayan ng 
papet ng republika. 
Sa malao't madali, 
sila at ang buong 
bulok na nagha- 
haring reaksyu- 
naryo at papet 
na estado at 
sistema ay ma- 
tutupok ng umaapoy na 

galit ng mamamayan 
dahil sa lansakan nilang kasaki- 
man, kabulukan at kalupitan. 

Sa kanyang pagkukumahog na 
makapanatili sa poder at makapa- 
ngulimbat pa, ang tanging atrasan 
na lamang ni Arroyo ay ang iba- 
yong pandarahas at panggigipit sa 
kanyang mga kalaban. 

Magkagayunman, lalo lamang 
patitindihin ni Arroyo ang masidhi 
nang pagkakasuklam sa kanya ng 
malawak na masa ng sambayanan. 
Lalo lamang pararamihin ni Arroyo 
ang bilang ng mamamayang namu- 
mulat at naghahangad na labanan 
ang kanyang sukdulang mapandam- 
bong at ubod ng lupit na rehimen. 
At lalo lamang titibay ang determi- 
nasyon ng mamamayang buuin ang 
malawak na pagkakaisa upang wa- 
kasan na ang bulok at malupit na 
paghahari ni Arroyo. JABI 

Sukdulan N, 
na ang galit 


yan sa pa- 
tung-patong 
nang mga ka- 
so ng pangu- 
ngulimbat ng 
pamilya at 
pangkating Arro- Ai 
yo. Walang kahihiyang 

nagpapakasasa ang mga ito sa lim- 
pak-limpak na nakukurakot nila sa 
samutsaring mga anomalya habang 
walang kapantay ang sumisidhing 


Macaca Y 

agamat wala nang ibang idinawit na mga pangalan 
B liban kay COMELEC Chairman Benjamin Abalos si da- 


ting NEDA Director-General Romulo Neri sa imbes- 
tigasyon sa Senado hinggil sa maanomalyang kontrata sa 
ZTE-NBN, nabunyag din sa midya ang pangalan ng iba 
pang makakapangyarihang taong nasa likod nito. 


Tampok dito si Enrique “Ricky” 
Razon, may-ari ng International 
Container Terminal Services, Inc. 
(ICTSI). Si Razon ay isa sa pinaka- 
malalaking burges kumprador sa Pi- 
lipinas at sinasabing pinakamalapit 
na kaibigan ni Mike Arroyo. Siya rin 
ang pinakapinapaboran para sa pi- 
nakamalalaki't pinakamakakatas na 
proyekto ng gubyerno. Si Razon, na 
nagsilbi ring tesorero ng Team Uni- 
ty noong eleksyon ng Mayo 2007, 
ang siyang nagtulak na madaliin 
ang pirmahan sa kontratang ZTE- 
NBN kahit maraming nilabag na 
pangkaraniwang proseso sa gani- 


tong mga transaksyon. Ang dahi- # 


lan: nais na niyang makuha agad 
ang umabot sa 

568 milyong . 
(P3.4 bil- (MA 
yon) kikbak WHI 
mula rito YNY 
para magamit 
ang pondo 
sa kampanya 
ng mga kan- 
didatong su- 
portado ng Malaca- 
Aang. Si Razon din 

ang tumawag kay Mike Arroyo para 
brasuhin si Joey de Venecia na 
umatras na sa proyektong NBN. Ka- 
ya naman noong bisperas ng unang 
pagdinig sa Senado hinggil sa kon- 
trata, kasabay ni Mike Arroyong tu- 
malilis sa bansa si Razon sa pa- 
ngamba niyang madawit siya agad 
sa anomalya. 

Patunay din ng malalim na pag- 
kakasangkot ni Gloria Arroyo sa 
anomalya ang atas niya kay Neri na 
aprubahan pa rin ang proyektong 
ZTE-NBN sa kabila ng iniulat na ni- 

zo 
LEA 
VE BS 


ya kay Arroyo na pa- 
nunuhol ni Abalos. 

Nangibabaw kay 
Neri ang malaking 
takot kaya isi- 
nangkalan niya 
ang EO 464 para di 
mapilit na magsa- 
lita sa Senado 
hinggil sa interes at 
pakikialam nina Razon at mag-asa- 
wang Arroyo sa proyekto. 

May patikim na sina Arroyo at 
Razon kay Neri kung ano ang maa- 
ari niyang sapitin tuwing 
F#SO binabangga niya ang 
NI mga nasa kapangyari- 
NIN han. Sa simpleng 
# mungkahi pa lamang ni 
Neri nitong Agos- 
to na magpapa- 
sok ng ibang 
, kumpanyang ma- 
kikipagkumpi- 
tensya sa ICTSI 
para. mapababa 
ang napakataas na 
singil nito, 
p binulyawan ( 


siya ni Ra- 
zon, inareglo ang pagpapatal- 
sik sa kanya sa NEDA at isina- 
laksak siya sa Commission on 
Higher Education kahit wala si- 
yang kwalipikasyong pamunuan 
ang ahensyang ito. Sa isang 
mensaheng text, binantaan din ni 
Razon ang isang istap ni Neri na 
“kapag nagsalita ang boss mo, 
ako mismo ang babali sa lahat ng 
buto sa kanyang katawan.” 

Bukod sa mga pagbabantang 
ito, napansin si Neri na may uma- 
aligid na mga lalaking nagmaman- 


N kanya. 
bY anomalya sa midya, 


man sa kanyang bahay sa bisperas 
ng nakatakda niyang unang pagha- 
rap sa Senado noong Setyembre 20, 
kaya hindi niya sinipot ito. Luma- 
bas na mga operatibang paniktik 
ng PNP ang mga nagmamanman sa 
Pagputok pa lamang ng 
pilit agad 
f itong iniugnay ni AFP 
chief Gen. 


Y nes 
sa mga pakana 9 
umanong destabi- N 
lisasyon 
laban sa IN] 
rehimeng ~ 
Arroyo. Hindi mala- 
yong idawit si Neri 
ng rehimeng Arroyo sa 
diumanong pakanang 
ito kung tuluyan ni- 
yang itutuga ang 
aktwal na pagpapasi- 
muno ng mag-asawang Arroyo sa 
pinakamalaki nang anomalyang na- 
bubunyag sa kasaysayan ng papet 
na republika. 

Gayunman, sa kabila ng lahat 
ng pananakot ng pangkating Arro- 
yo kay Neri, nagbabadya pa rin ang 
malaking pagyanig sa kapangyari- 
han ng naghaharing rehimen bu- 
nga ng mga maisisiwalat ni Neri. 
Sa pagdinig pa lamang sa Senado 


amd N0Ong Setyembre 26 na hindi 


ibinukas sa midya, marami nang 
naisiwalat si Neri na sa 
A pagtaya ng mga naroroon 
SOS ay maaaring magpasiklab 
ng isa na namang pag- 
aalsang tipong-EDSA. 

z Naibukas na ni 
Neri sa kaibigan 
niyang kolumnista 
| ng Philippine Star na 
si Jarius Bondoc na 
kapag ang Korte Suprema na 
ang mag-oobliga sa kanya, 
magsasalita na siya. Nakatakda sa 
Oktubre 25 ang susunod na pagdi- 
nig sa Senado hinggil sa maano- 
malyang kontrata. [AB] 

Mr MATATAGUMPAY NA OPENSIBA NG BHB 


Mga pulis, nasorpresa 


18 armas nasamsam ng BHB 
sa reyd sa Caraga Region 


agulantang ang matataas na upisyal ng Eastern Mindanao Com- BF ANK 


mand ng AFP nang salakayin ng Bagong Hukbong Bayan (BHB) no- 
ong Setyembre 23 ang istasyon ng PNP sa Cantilan, Surigao del 
Sur. Naganap ang pagsalakay sa kabila ng pagtataas ng alerto ng mga ku- 


mand ng reaksyunaryong militar at pulisya. 


Matagumpay na hinakot ng 
mga Pulang mandirigma ng Pulang 
Diwata Command ng BHB-North 
Eastern Mindanao Region (NEMR) 
ang 18 armas at iba pang kagami- 
tang militar sa armori ng pulisya. 
Kinabibilangan ito ng 14 na M16, 
dalawang shotgun, isang pistolang 
9 mm, isang .38, tatlong libong 
bala ng M16, 88 mahahabang ma- 
gasin at 44 na maiikling magasin 
ng M16, pitong granada ng M203 
at rifle grenade at iba't ibang kali- 
breng bala. 

Wala sanang putok ang isasa- 
gawang reyd ngunit sa proseso ng 


taktikal na opensiba ay napilitang 
magpaputok ang mga kasapi ng Pu- 
lang Diwata Command nang manla- 
ban ang dalawang tropa ng PNP. 
Nasugatan ang dalawang pulis sa- 
mantalang walang kaswalti sa pa- 
nig ng BHB. 

Ayon kay Ka Maria Malaya, ta- 
gapagsalita ng National Democrat- 
ic Front-NEMR, ang taktikal na 
opensiba ay aksyong pamarusa sa 
abusadong mga elemento ng PNP 
sa Cantilan na protektor ng mga 
sindikato ng droga, mga iligal na 
pasugalan, mga grupong tulisan at 
iligal na pagtotroso; nangongotong 


Dayuhang minahan sa Bicol, 


sinalakay ng BHB 


ginto na pagmamay-ari ng kumpanyang Australian sa bayan 


S inalakay ng Bagong Hukbong Bayan (BHB) ang minahan ng 


ng Labo, Camarines Norte nitong Oktubre 4. 
Bandang alas-2:30 ng hapon nang salakayin ng isang platun ng 


mga Pulang mandirigma ang El Dore Mining Corporation sa Baran- 
gay Dumagmang. Sinamsam nila ang 30 armas ng mga gwardya ng 
kumpanya, walong laptop computer at mga radyong pangkomunika- 
syon. Sinunog ng BHB ang isang generator ng minahan, isang bul- 
doser at dalawang pickup. Walang naiulat na nasaktan sa magkabi- 
lang panig. 

Matatandaang noong nakaraang ilang buwan ay nagbabala ang 
Partido Komunista ng Pilipinas na pipigilan ng rebolusyonaryong 
pwersa at mamamayang Pilipino ang mga mapaminsalang opera- 
syong pagmimina sa bansa. Kasabay nito, ibinaba ang direktiba sa 
lahat ng kumand ng BHB sa buong bansa na parusahan ang mala- 
laking kumpanya na karamihan ay pag-aari ng mga dayuhang kapi- 
talista at kilala sa pagsira ng kalikasan. ABI 


at nananakit ng mga sibilyan lalu- 
na ng mga magsasaka. Aniya, pina- 
bubulaanan din nito ang pagba- 
bando ng Eastern Mindanao Com- 
mand ng AFP at ng 4th ID ng Phil- 
ippine Army na mababa na umano 
ang moral ng BHB sa rehiyon. Pala- 
gi na lamang umanong tumatakbo 
at hindi na makapahinga ang mga 
rebolusyonaryong pwersa sa rehi- 
yon dahil sa walang patlang na 
pagtugis sa kanila ng AFP at PNP. 
Dagdag pa ni Kasamang Maria 
Malaya, ang matagumpay na takti- 
kal na opensiba ay isa ring malinaw 
na pagtatakwil ng rebolusyonar- 
yong pwersa sa malisyosong am- 
nestiyang alok ng rehimeng US-Ar- 
royo. Wala aniya itong kahihinat- 
nan kundi ang pagdami ng kaso ng 
mga “pagpapasuko” sa mga ordi- 
naryong magsasaka na pinalalabas 
na mga pwersa ng BHB. ABI 

PANANALANTA NG PASISTANG ESTADO 


Mga sibilyan, pinaslang ng 
militar sa Samar at Cagayan 


rapatang-tao. Pinakakarumal-dumal sa mga ulat na nakalap ng 


W ala pa ring patlang ang pang-aabuso ng rehimeng Arroyo sa ka- 


Ang Bayan ang pagkakapaslang sa apat na sibilyan sa Samar at 
dalawang magsasaka sa Cagayan noong Setyembre. Isa ring aktibistang 
tumututol sa mapaminsalang pagmimina ang pinatay sa Romblon nitong 


Oktubre. 


Oktubre 3. Bandang alas-9:30 
ng umaga, pinagbabaril si Armin 
Marin habang pinamumunuan niya 
ang isang kilos-protesta sa malaki- 
hang pagmimina sa Sibuyan, San 
Fernando, Romblon. Konsehal siya 
ng San Fernando at aktibong kasa- 
pi ng Kalikasan People's Network 
for the Environment (Kalikasan- 
PNE). Si Marin ay ika-23 nang akti- 
bistang pangkalikasan na naging 
biktima ng pampulitikang pama- 
maslang mula noong 2001. 

Setyembre 26. Namatay sina 
Bedasto  Dacatimbang, Benito 
Dacutanan at Simplico Ebit nang 
ambusin ang kanilang grupo ng 
mga elemento ng 46th IB sa Moti- 
ong, Samar. Sina Dacatimbang at 
Dacutanan ay mga kapitan ng ba- 
rangay. Nasugatan naman sina 
Jonathan Dacutanan, Benja- 
min Dacatimban, Noel Caba- TA 
el at Wilson Garen. Nawa- MX 
wala hanggang ngayon si- LAN 
na Jaime Dacutanan at LIP- 
Richard Dacatimban. Na- R 
ganap ang pananambang ma- f 
tapos magreklamo ang mga 4 
lokal na upisyal sa pag-am- A 
bus ng militar kay Ernesto 
General, isang konsehal ng 
barangay at kanyang asawa 
noong araw ding iyon. Namatay si 
General sa ambus. Nang pauwi na 
ang grupo matapos maghapag ng 
reklamo sa kampo ng militar, sila 
naman ang tinambangan. Malaon 
nang pinag-iinitan ng militar ang 

mga upisyal dito dahil sa kanilang 
pagsisiwalat at pagbatikos sa mga 
abusong militar sa lugar. 
Setyembre 22. 
Pinagbabaril ng g 
mga elemento ng 4:4 
21st IB ang 
magsasakang 
si Cahobo Ba- 
yaua, 64, sa Si- 
tyo Baculud, Ba- 
rangay Mazi, Rizal, é 
Cagayan. Mamiming- K $? 
wit sana siya ng isda 4X 
sa kalapit na lawa 
nang paputukan siya ng 
militar. Ipinagpatuloy ang 
pamamaril sa kanya kahit isinigaw 
na niyang sibilyan siya. Nasugatan 
siya sa tainga, balakang at binti. 
J Pagkatapos ng insiden- 
” te ay iniulat ng 21st IB 
“na mga gerilya ng BHB 
ang bumaril kay Bayaua. 
Setyembre 20. Tat- 
long lider at isang 
myembro ng mga prog- 
resibong organisasyon at 
partido ang hinaras nitong 
Ip Setyembre 20 ng anim na 
nw” elemento ng militar sa 
Pl] Angeles City. Ang mga biktima 
t ay sina Roman Polintan, taga- 
pangulo ng Bagong Alyansang 
Makabayan sa Central Luzon 
(BAYAN-CL) at coordinator ng 
Bayan Muna sa rehiyon: Joseph 
Canlas, tagapangulo ng Alyansa ng 
Magbubukid sa Gitnang Luzon at 


n 


regional coordinator ng partidong 
Anakpawis; Angelina Ladera, taga- 
pangulo ng Workers’ Alliance in Re- 
gion III; at Jovelyn Suson, 31, 
myembro ng istap ng BAYAN-CL. 

Kasasakay lamang ng apat na 
lider-masa sa kanilang van matapos 
magdaos ng press conference sa 
isang restawran sa syudad nang 
sundan ang kanilang sasakyan ng 
dalawang lalaking nakamotorsik- 
long Wave na may plakang 0H5948. 
Tumigil lang ang pagsunod sa kani- 
la ng motorsiklo nang pumunta na 
ang mga maslider sa isang 
jistasyon ng pulis para ire- 
{d port ang insidente. 

j Setyembre 19-26. Di- 
Y DP nukot at sinalbeyds 
a ng mga elemento 
DA ng 17th IB 
ang mga 


Maximo Sebas- 
tian noong Setyembre 19. Si Aglu- 
ob ay taga-Gattaran at si Sebas- 
? tian ay taga-Camalaniugan, pa- 
rehong sa prubinsya ng Cagayan. 
Natagpuan ang kanilang mga bang- 
kay na nakagapos at bugbog-sara- 
do sa Bangatan, Gattaran. Dinukot 
sila habang nagtatrabaho sa kani- 
lang sakahan matapos ambusin ng 
BHB ang 17th IB sa Bangatan na 
ikinamatay ng pitong sundalo. 

Kinabukasan, pinagbubugbog 
ng mga elemento ng 17th IB sina 
Rommel Ligut ng Barangay Banga- 
tan at Jikjik Cabang ng Barangay 
Taguing, Baggao. Hinalughog din 
ang bahay ni Sonny Roploc sa Ba- 
ngatan at ninakawan siya ng pera, 
cellphone, generator, mga speaker, 
mikropono at mga kawad ng kur- 
yente. 

Isang linggong pinagbawalan 
ng militar na magtrabaho sa kani- 
lang mga bukid ang mga magsasa- 
ka sa Bangatan. ABI 

Fraiz PANANALANTA NG PASISTANG ESTADO 


“Rights” 


Mga bidyo laban sa paninikil ng rehimen 


Board) nitong Setyembre na ipagbawal ang pagpapalabas sa publi- 


T inangka ng MTRCB (Movie and Television Review and Classification 


ko ng “Rights,” isang serye ng maiiksing bidyo na bumabatikos sa 


rehimeng US-Arroyo. 

Nabalam ang pagpapalabas sa- 
na ng “Rights” bago ang paggunita 
sa ika-35 anibersaryo ng batas mi- 
litar nitong Setyembre 21 nang 
markahan itong “X” (bawal ipala- 
bas sa publiko) ng MTRCB. Sinisira 
raw kasi ng ilan sa mga bidyo ang 
tiwala ng publiko sa gubyerno at 
nag-uudyok daw ito ng paglaban. 

Bunsod ng malawakang batikos 
sa hakbanging ito, 
umatras ang MTRCB at 
pinalitan ng “R-13” 
(pwedeng panoorin 
ng sinumang 
13 taong gu- 
lang pata- 
as) ang ka- 
tegorya ng 
ilan sa mga 
bidyo. 

A n g 
“Rights” ay binubuo 
ng 17 maiiksing bid- 
yo na may habang 30 
segundo hanggang 
dalawang minuto 
kada isa. Pumapa- 
tungkol ang mga ito 
sa malawakan at lu- 
malalang paglabag sa 
karapatang-tao. Sa simple 
ngunit malikhain at epektibong 
paraan, nagawa ng mga pelikula na 
ilarawan at batikusin ang matin- 
ding pampulitikang pamamaslang 
at mga pagdukot; ang pagtrato ng 
rehimen sa mga detenidong puliti- 
kal at ang paninikil nito sa midya. 

Halimbawa nito ang pelikulang 
“Where is Jonas?” tungkol sa pag- 
kawala ni Jonas Burgos na nanghi- 
hikayat sa mga manonood na ipag- 

patuloy ang pakikibaka ng mga na- 
ging biktima ng estado. Sa peliku- 
lang “Definition #1” na likha ni JL 
Burgos, nakababatang kapatid ni 
Jonas, binigyang-diin niya ang pa- 
nanagutan ng estado sa mga kaso 
ng mga pagdukot at pagkawala ng 
mga aktibista. Sinundan ito ng 
“Bangka o Eroplano,” isang peliku- 
la tungkol sa kanyang paghahanap 
sa nawawalang 
kapatid gamit 
ang pagtutu- 
lad sa dala- 
wang batang 
naglalaro. 
Sa pe- 
likulang 
“Lost and 
Found,” ihina- 
lintulad ang 
mga nawawalang 

aktibista at rebolu- 
syonaryo sa mga ka- 
suotan at kagamitan na 
naiiwan matapos ang ma- 
rarahas na pagbuwag sa 
mga kilos protesta at piket- 
layn—isang akmang paglala- 
rawan sa pasistang pananala- 
kay ng estado. Ganito rin ang 
tema ng pelikulang “The Disap- 
peared.” 

Ang mga pelikulang “Juan Tak- 
bo” at “Good News” ay tumalakay 
sa marahas na pagsikil ng estado 
sa malayang pamamahayag. Mula 
umpisa, sinundan ng kamera si 
Juan habang tumatakbo at pinag- 
babaril ng isang di nakikitang tao 
hanggang tuluyang mapatay ang 
biktima. Sa pangalawa, may naka- 
tutok na baril sa likod ng isang 


brodkaster habang nagbabasa siya 
ng “magagandang balita.” 

Sa “Unang Araw” at “Ikaw,” wa- 
lang palamuting ipinakita ang bru- 
talidad ng mga elemento ng estado 
sa dinudukot nilang mga aktibista 
at rebolusyonaryo. 

Sa “Adelisa,” kuhang-kuha ang 
pagtangis ng isang batang nawalan 
ng ina at ama na kapwa biktima ng 
pamamaslang. Sa “Ikaw,” ipinakita 
na walang pagkakaiba ang rehi- 
meng Arroyo sa diktadurang Marcos 
sa kabangisan at brutalidad nito 
laban sa mamamayan. Ganito rin 
ang tema ng pelikulang “Tanga.” 

Kabilang din sa serye ang “Di- 
yaryo,” “Ignorante,” “One Tilted 
Screen,” “Human Rights Worker,” 
“Dukot” at “Karne.” 

Sa kabuuan, kapuri-puri ang 
mga pelikulang nakapaloob sa ser- 
yeng “Rights” at ang mga lumikha 
ng mga ito. Sa loob lamang ng 
ilang segundo, naiparating nila sa 
malinaw at direktang paraan ang 
pangunahing punto ng bawat 
kwento. Mahusay nilang naibahagi 
ang kalagayan ng karapatang-tao 
sa bansa gamit ang angkop na mga 
kwento, biswal at musika. Mahusay 
ang pagganap ng mga aktor. Mali- 
nis at maayos ang pagkakalikha ng 
bawat bidyo. 

Dahil sa tuluy-tuloy na panini- 
kil ng estado, napapanahon ang 
paglikha at pagpapalabas ng gani- 
tong klaseng mga bidyo. Ipinaaa- 
bot nito sa mas malawak na saklaw 
ang pananaw ng mga biktima, ka- 
nilang mga pamilya at kanilang 
mga tagasuporta. Naigigiit din ng 
mga independyenteng tagalikha ng 
pelikula ang karapatan nilang mag- 
pahayag ng saloobin at ang kara- 
patan ng mamamayan sa malayang 
pamamahayag. ABI 

Lumalala ang problema 
sa lupa ng mga magsasaka 


pagbabago sa monopolyong pag-aari ng lupa sa Pilipinas. Walang 


S a nakaraang mahigit nang isang siglo, walang anumang esensyal na 


anumang makabuluhang pagbabagong dala ang iba't ibang huwad 
na programang reporma sa lupa na ipinatupad ng magkakasunod na pa- 
pet na rehimen mula nang isilang ang papet na republika. 


Dahil nagtatanggol pangunahin 
sa interes ng mga panginoong 
maylupa, pinalalala lamang ng mga 
huwad na programang ito ang ka- 
walan ng lupa ng mga magsasaka 
habang pinalalawak ang saklaw ng 
mga luma at bagong malalaking 
panginoong maylupa. 

Sinasalamin ito ng mga esta- 
distika sa mahabang kasaysayan. 
Noong 1903 halimbawa, umaabot 
lamang sa 18% sa mga magsasaka 
ang umuupa ng lupa. Pagsapit ng 
1918, umabot na ito sa 22%; 35% 
noong 1933: 48% noong 1956, 
50% noong 1961, at 52% ngayon. 

Kasabay nito, tuluy-tuloy pang 
bumaba ang bilang ng mga nagma- 
may-ari ng lupaing agrikultural. 
Noong 1903, 0.8% ng populasyon 
ang nagmamay-ari ng 
35% ng kabuuang lu- 
pang sinasaka. Pag- 
dating ng 1953, 
0.36% na la- 
mang ang nag- 
mamay-ari ng 
41.5% ng kabu- 
uang lupang 
sinasaka. 

Mas 
masahol 
pa ang 
pagliit 
ng bi- 
lang at 
saklaw 
ng sari- 
ling pag- 
aari at na- 
bubungkal na 
lupa ng mga magsa- 
saka. Mula 1939 hanggang 

2002, bumaba ito mula 49.2% tu- 
ngong 47.7% habang bumaba ang 
saklaw nito mula 55% tungong 
50.8% ng kabuuang lawak ng agri- 
kultural na lupain. Mula sa 50% no- 
ong dekada 1970, umaabot na nga- 
yon sa mahigit 75% ng mga magsa- 
saka ang wala o kulang ang sariling 
lupang binubungkal. 

Sa pagsahol ng malapyudal na 
sistema ng pagpapatrabaho at pag- 
sasamantala sa mga magsasaka, la- 
luna mula nang ipatupad ang mga 
programang crop conversion (pag- 
papalit-tanim) at land-use conver- 
sion (pagpapalit-gamit ng lupa) ng 
papet na estado alinsunod sa im- 
peryalistang patakaran ng “globali- 
sasyon,” lumaki nang lumaki ang 
bilang ng mga dating tenante na 
naging manggagawang bukid 
na lamang o kaya'y tuluyan 
nang nawalan ng lupang 
mabubungkal. Sinasala- 


OL 


min ito ng pagliit ng bilang ng mga 
inuupahang lupa sa kabuuang bi- 
lang ng mga binubungkal ng mga 
magsasaka, mula 35.1% sa Census 
of Agriculture (CA) noong 1939 tu- 
ngo 12.9% noong 2002. Sinasala- 
min din nito ang ibayong pagtindi 
ng problema sa kawalan ng lupang 
mabubungkal ng mga magsasaka. 
Samantala, lalo pang tumitindi 
ang pyudal at malapyudal na mono- 
polyo sa buong bansa. Habang pa- 
paliit ang bilang ng mga pangino- 
ong maylupa ay lalo namang luma- 
laki ang saklaw ng pag-aari nila. 
Noong 1954, mayroong mahigit 
13,000 itinuturing na malalaking 
panginoong maylupa--mga nag- 
mamay-ari ng mula 50-1,000 ektar- 
ya ng mga lupaing agrikultural. Na- 
ging 10,000 noong dekada 1970 at 
9,500 na ngayon ang nagmamay- 
ari pa rin ng mahigit 25% ng kabu- 
uang pag-aari ng mga panginoong 
maylupa (10.4 milyong ektarya o 
80% ng 13 milyong ektaryang lu- 
paing agrikultural sa bansa). 
Ipinakikita ng mga datos na ito 
ang tuluy-tuloy na konsentrasyon 
ng mga lupaing agrikultural sa ka- 
may ng iilan habang nawawalan 
naman ng lupa ang na- 
kararami. ABI 

Maigting ang paglaban ng mamamayan 
sa dayuhang pagmimina sa Nueva Vizcaya 


pine Mining Act!” Ito ang sigaw ng mamamayan ng Nueva Viz- 


44 P rotektahan ang likas na yaman ng bansa! Ibasura ang Philip- 


caya na napipinsalaan at tuluy-tuloy na lumababan sa samut- 
saring proyekto sa malakihang dayuhan at komersyal na pagmimina sa 


malalawak na bahagi ng prubinsya. 

Pinakamainit ngayon ang pag- 
laban ng mamamayan sa bayan ng 
Kasibu, Nueva Vizcaya at mga ka- 
nugnog na lugar sa Royalco Re- 
sources Limited at Oceana Gold 
Philippines Inc. (OGPI) na may Fin- 
ancial or Technical Assistance 
Agreement (FTAA) at Exploration 
Permit (EP) sa mahigit 200,000 ek- 
tarya sa bayang ito. 

Ang FTAA ay naggagawad ng 
karapatan sa mga kumpanya sa 
pagmimina na mag-opereyt sa 
umaabot sa 81,000 ektaryang lupa- 
in sa loob ng hanggang 50 taon ka- 
palit ang minimum na puhunang 
550 milyon. Sa EP naman, may ka- 
rapatan ang isang kumpanya na 
maghanap ng mga mineral sa isang 
lugar sa loob ng dalawang taon. 
Kapag nakakita sila ng sapat na mi- 
neral, maaari silang kumuha ng 
FTAA o kaya'y pumasok sa iba pang 
kaayusan para makapagsimula ng 
operasyong pagmimina. 

Ang Kasibu ay nasa bahagi ng 
Sierra Madre na deklaradong pro- 


tektado para mamantine ang kagu- 
batan at pag-iral ng iba't ibang 
hayop at halaman. Isasapanganib 
ng malakihang pagmimina ng mga 
dayo at komersyal na kumpanya 
ang mga lugar na pinagmumulan 
ng tubig sa mga ilog at sapa at ang 
malalawak na taniman ng mga cit- 
rus (kalamansi, dalanghita at mga 
katulad na pananim) na pinangga- 
galingan ng kalakhan ng kita ng 
mamamayan sa Kasibu. Dahil sa la- 
ki ng produksyon ng citrus, ang Ka- 
sibu ang tinataguriang citrus capi- 
tal ng bansa. 

Mga magsasaka at pambansang 
minoryang Bugkalot, Kalanguya, 
Ifugao, Bontoc, Kankaney at Ibaloi 
laluna sa Malabing, Muta Valley at 
Conwap Valley na napipinsalaan sa 
pagmimina ng ginto at tanso sa 
Kasibu at hangganan nito sa Qurri- 
no ang nasa harapan ng paglaban 
sa mga kumpanyang ito. Kaanib sa 
paglaban nila ang malawak na al- 
yansa ng mga nagtataguyod sa pa- 
ngangalaga ng kalikasan at kabu- 
hayan, kabilang si Most 
Rev. Ramon Villena, 
obispo ng Nueva Vizca- 
ya, iba pang taong sim- 
bahan, mga akademiko 
at pati ang lokal na pa- 
mahalaan ng prubinsya 
at ng munisipalidad. 

Noong Hulyo 12 si- 
nimulan ng ilanlibong 
mamamayan ng Kasibu 
ang pagbabarikada para 
maharang ang pagpa- 
sok ng Royalco para 
magmina sa kanilang 
lugar. Nagpapatuloy pa 


ang barikada hanggang sa kasalu- 
kuyan sa kabila ng kautusan kapwa 
ng National Commission on Indige- 
nous Peoples (NCIP) at ng Nueva 
Vizcaya Regional Trial Court ng mga 
order na itigil ang barikada, bawa- 
lan ang mamamayan na sumama 
roon at kasuhan ang 22 lider ng 
mga tribo at barangay na namumu- 
no sa barikada. Pumusisyon ang 
pulis sa tapat ng barikada at nag- 
bantang bubuwagin ito at aarestu- 
hin ang mga nagbabarikada. Pero 
nanindigan ang mga nagbabarikada 
na hindi nila papapasukin ang 
kumpanya sa lugar nila anuman 
ang mangyari. 

Nitong Agosto 29, nasaktan 
ang maraming nagbabantay sa ba- 
rikada nang sugurin sila ng mga 
bayarang maton ng Royalco na 
nagdala ng mga buldoser na pang- 
wasak ng barikada. Ngunit di nati- 
tinag ang mga nagpoprotesta at di 
pa rin nakapasok ang mga tauhan 
at makinarya ng kumpanya para 
maumpisahan ang eksplorasyon. 
Hanggang ngayon ay hindi maka- 
pagsimula ng operasyon ang kum- 
panya dahil sa mainit na paglaban 
ng mga taga-Kasibu. 

Gayundin, sa kabila ng panunu- 
pil sa kanila ng mga pasistang 
pwersa ng rehimen, hindi natitinag 
ang tuluy-tuloy na pagkilos ng ma- 
mamayan ng Didipio at Papaya sa 
Kasibu laban sa pagmimina ng OG- 
PI ng tanso sa 375 ektarya ng lu- 
pain ng mga pambansang minorya 
roon. Inaasahan ng OGPI na ang 
mahigit dalawang milyong tonela- 
da ng tanso na mahuhuthot nila 
taun-taon ay maghahatid sa kum- 
panya ng mahigit US558 milyong 
taunang kita sa loob ng unang 12 
taon ng pagminina roon. Bukod sa 
malalason ng basura mula sa mina 
ang tubig at masisira ang mga cit- 

rus at iba pang tanim sa lugar, papatagin din ng pag- 
miminang open pit ang mga bundok gamit ang mala- 
laking makinarya ng kumpanya. 

Parehong sinubukan din ng OGPI at Royalco na su- 
hulan ang mga lider ng mga tribo at barangay sa Ka- 
sibu. Bukod sa paglalaan para sa 34 lider ng tribong 
Bungkalot sa mga barangay ng Papaya at Pao ng tig- 
P3,000-P4,000 kada buwan sa loob ng dalawang taon 
na umano'y sweldo nila bilang mga upisyal pangliya- 
son sa pagitan ng komunidad at ng kumpanya, nanga- 
ko pa ang Royalco na magbibigay ng P150,000 dona- 
syon sa Bugkalot Indigenous Cultural Community. Ang 
OGPI ay namahagi rin ng tig-P50,000 sa mga upisyal 
ng Barangay Papaya kapalit ng pagpirma nila ng reso- 
lusyon ng barangay na pumapayag sa pagmimina ng 
kumpanya roon. Ngunit ang panunuhol ay itinakwil di 
lamang ng mamamayan ng ibang barangay kundi ma- 
ging ng taumbaryo sa Papaya at Pao. 


yang Australian na bumili noong nakaraang taon sa 
Oxiana Philippines, Inc., na nabigyan ng EP noong 
2003 para sa 5,800 ektarya sa anim na barangay ng 
Kasibu, may aplikasyon para sa pagmimina sa 
199,425 ektarya sa Kasibu rin, at may aprubado na 
ring EP para sa 22,000 ektarya sa iba pang mga ka- 
nugnog na lugar. 

Ang OGPI na dating Australasian Philippines Mi- 
ning Inc. (Apmi) ay dili iba't ang Climax Arimco Mi- 
ning Corp. (CAMC) na dati nang binigyan ng FTAA sa 
34,993 ektarya noon pang 1994. Binili ito noong na- 
karaang taon ng Oceana Gold Ltd., isang kumpanyang 
Australian na siyang pinakamalaking nagmimina ng 
ginto sa New Zealand. Direktang apektado ang 15 ba- 
rangay ng Kasibu at hindi bababa sa tatlong barangay 
ng prubinsya ng Quirino sa pagmimina ng OGPI. May- 
roon pa itong anim pang proyekto ng pagmimina sa 
mga prubinsya ng Cagayan, Apayao, Agusan del Sur, 


Ang Royalco Resources Limited ay isang kumpan- 


Cagayan Freeport, 
salot sa mamamayan 


cial Economic Zone and Freeport (CSEZF o Cagayan Freeport), isang 


T usong inilalatag ngayon ng rehimeng US-Arroyo ang Cagayan Spe- 


proyektong “pangkaunlaran” na pinondohan ng International Mo- 
netary Fund at World Bank. Gagawin umano ng CSEZF na isang “super re- 


gion” ang prubinsya. 

Pero hindi kaunlaran kundi ma- 
tinding dislokasyon at kahirapan sa 
mga mamamayan ang idinudulot ng 
paglalatag ng Cagayan Freeport. 
Tanging ang mga dayuhang manda- 
rambong at kanilang mga kasabwat 
na lokal na naghaharing uri ang 
natutuwa sa proyekto. 

Noon pang 1995 unang nabuo 
ang plano ng Cagayan Freeport. Iti- 
natag noon ang Cagayan Economic 
Zone Authority (CEZA) upang mag- 
silbing tagapamahala ng proyekto. 
Nakapailalim pa ito noon sa pro- 
gramang Philippines 2000 ng rehi- 
meng Ramos. 

Sa disenyo nito, magsisilbing 
sentro umano ng transportasyon sa 
dagat at himpapawid, agro-indus- 
triya at turismo ang Cagayan Free- 
port. Ililibre sa buwis ang lahat ng 
mga produktong pumapasok at lu- 


ANG BAYAN Oktubre 7, 2007 


malabas dito. Ililibre rin sa buwis 
ang mga dayuhan at lokal na kor- 
porasyong magtatayo ng pabrika o 
upisina sa loob ng pwertong ito. 

Muling binuhay ng rehimeng 
US-Arroyo ang Cagayan Freeport at 
pinagmukhang bagong proyekto na 
bahagi ng programa nitong “super 
region.” Katulad ng iba pang “pro- 
yektong pangkaunlaran” ng korap 
na rehimen, gagamitin lamang nito 
ang Cagayan Freeport bilang dalu- 
yan ng pondong makukurakot. Pag- 
hahati-hatian ng mga upisyal ng 
lokal na gubyerno ng Cagayan at 
ng rehimen ang mahuhuthot na 
pondo mula rito. 

Ayon sa plano, ang Cagayan 
Freeport ay magiging bahagi ng 
North Luzon Agri-business Quad- 
rangle (NLAQ) na sasagip sa pamu- 
muhunan sa agri-business. Dito 


Surigao del Norte at Panay. ABI 


ipoproseso ang mga produkto mula 
sa agrikultura at palaisdaan para sa 
lokal na konsumo at eksport. 

Lantaran at mabangis na pa- 
ngangamkam ng lupa. Batay sa 
mga unang disenyo, limitado la- 
mang sa Sta. Ana at tatlong isla sa 
bayan ng Aparri na sumasaklaw sa 
54,118.95 ektarya na urban, sub- 
urban at lupang agro-industrial ang 
Cagayan Freeport. 

Pero sa ilalim ng rehimeng US- 
Arroyo, pinalawak nito ang saklaw 
ng proyekto hanggang sa mga ka- 
ratig-bayan tulad ng San Vicente at 
Gonzaga kung saan binabalak ng 
rehimen na magtayo ng mga pali- 
paran. Aabot sa 26,000 ektarya ng 
lupaing agrikultural dito ang target 
na hawanin at isailalim sa pagpa- 
palit-gamit. Ang mga lupaing ito 
ay binubungkal at pinauunlad na 
ng mga magbubukid na Ilokano at 
mga minorya mula sa Ifugao, Bon- 
toc, Benguet at Abra mula pa no- 
ong dekada 1970. 

Epekto sa mamamayan. Uma- 
abot na sa 2,000 pamilya ang pina- 
layas ng rehimen sa bayan ng Sta. 
Ana at may taning na rin ang mga 
naiwang magsasaka hanggang 
Hunyo 2008. Napilitan ding lumi- 
kas ang ilang mga residente sa 

ilang bahagi ng bayan ng Aparri 
dahil sa banta ng demolisyon. Lu- 
milipat sila sa mga bayan ng 
Gonzaga at Sta. Teresita nang wa- 
lang katiyakan ang kanilang mga 
kabuhayan. 

Ang sapilitang paglikas ng ma- 
mamayan ay dulot ng konstruk- 
syon ng mga paliparan sa iba't 
ibang bahagi ng prubinsya. Wa- 
lang pakialam ang rehimen sa pin- 
salang idudulot nito sa buhay at 
kabuhayan ng mamamayan. Wina- 
wasak nito maging ang kalikasan, 
katulad ng walang pakundangang 
pagsira nito sa mga bakawan sa 
mga baryo sa tabing-dagat ng 
Baggao at Gattaran upang gawing 
pasyalang-turista ang lugar. 

Upang sapilitang ipatupad ang 
mapangwasak na programa at 
pwersahin ang mga residente na 
iwanan ang kanilang mga lupa, 
naglunsad ng sunud-sunod na mga 
operasyong militar ang AFP sa 
mga apektadong lugar. Mula Enero 
2007, malawakan at matitindi ang 
mga operasyong militar sa Bag- 
gao, Gattaran, Lallo at iba pang 
lugar na may mariing pagtutol ang 
mamamayan sa proyekto. 

Dahil sa lantaran at mabangis 
na pangangamkam ng lupa, libu- 
libong magsasaka ang nawawalan 
ng hanapbuhay at pilit na puma- 
pasok sa iba-ibang mapagkakaki- 
taan para lamang mabuhay. Ha- 
limbawa, bunga ng pagkawala ng 
lupang sinasaka ay kapuna-puna 
ang pagdami ng mga mala-mang- 
gagawa na napipilitang pumasok 
sa mapang-aping kundisyon sa 
pagtrabaho. Sa loob at labas ng 
Freeport, lumalaganap ang prosti- 
tusyon. 

Walang mapapala ang mama- 
mayan sa proyektong ito kundi 
ang mas matinding kahirapan. Wa- 
lang ibang paraan para makamit 
ang maaliwalas na bukas kundi 
ang determinadong paglaban sa 
maka-imperyalista at kontra-ma- 
mamayang proyekto ng CEZA. WŒ 

SA IBAYONG DAGAT KP 


Pasistang panunupil 
sa Burma, tumitindi 


syal na pangalang Myanmar) ang mga monasteryo ng mga mong- 


S inalakay ng mga elemento ng militar ng Burma (kilala rin sa upi- 


heng Buddhist nitong Setyembre matapos ang maramihan nilang 
paglahok sa serye ng mga protesta laban sa pasistang rehimen sa ban- 
sa. Sa mga reyd na ito, daan-daang monghe ang binugbog, humigit-ku- 
mulang 200 ang inaresto at isa ang pinatay. 


Sa ngayon, umabot na sa 
2,000, kabilang ang 700 monghe, 
mga 400 estudyante at 200 kaba- 
baihan ang naiulat na inaresto at 
kasalukuyang nakapiit sa Rangoon 
(kilala ring Yangon), kabisera ng 
bansa. 

Ikatlong buwan na ngayon 
mula nang sumambulat ang mga 
higanteng kilos protesta ng ma- 
mamayan ng Burma noong kala- 
gitnaan ng Agosto, kalahok ang 
malaking bilang ng mga monghe. 
Nagsimula ang mga protesta sa ra- 
li ng 400 mamamayan sa Rangoon 
noong kalagitnaan ng Agosto para 
tutulan ang pagdoble ng presyo 
ng langis sa harap ng tumitinding 
kahirapan ng mamamayan. Bunsod 
ng maramihang hayag na pagla- 
hok ng mga monghe na ibayong 
nagpalaki sa mga sumunod na ki- 
los protesta, tinawag na Saffron 
Revolt (mula sa kulay saffron o 
yellow-orange na kasuotan ng mga 


monghe) ang mga protesta. 
Umani ng suporta ang mga 
pagkilos ng mga monghe at di 
nagtagal, bumuhos ang malawa- 
kang paglahok sa protesta ng mga 
mga ordinaryong mamamayan. 
Iwinagayway nila ang mga bandi- 
la at istrimer na nananawagan ng 
“wakasan ang karahasan”, “pagka- 
in, damit at pabahay”, “pamban- 
sang pagkakaisa” at “kalayaan pa- 
ra sa mga bilanggong pulitikal.” 
Pinakamalaking serye ng mga pro- 
testa ito laban sa diktadurang mi- 
litar makaraan ang mga dambuha- 
lang protesta noong 1988 kung 
saan mahigit 3,000 nagpoprotesta 
ang minasaker ng diktadura. 
Kinundena ng mga demonstra- 
dor ang diktadurang militar at ka- 
walan ng kalayaan at demokrasya 
sa bansa, gayundin ang patuloy na 
detensyon ni Aung San Suu Kyi, 
lehitimong lider ng bansa at pa- 
ngulo ng National League of De- 

mocracy Party. Si Aung ay nahalal bilang presidente ng 
Burma noong 1990 ngunit hindi kailanman pinaupo sa 
pwesto ng diktadurang militar. 

Dahil sa paglaki ng mga protesta sa mayor na mga 
syudad ng Burma, higit na naging marahas at malupit 
ang mga pulis sa pagbubuwag ng mga pagkilos. Sa 
Rangoon, ginamitan ng pulis ng tirgas, mga pamalo at 
baril ang mga nagpuprotesta. Mahigit 300 ang inares- 
to na karamihan ay mga estudyante at mga monghe. 
Isa sa mga inaresto si Myint Thein, tagapagsalita ni 
Suu Kyi. Hinarangan naman ng mga sundalo ang apat 
na tarangkahan sa Sule Pagoda, isa sa mga lugar na 
pinagdadausan ng protesta sa syudad ng Rangoon, pa- 
ra pigilan ang pagdami ng mga demonstrador. Binu- 
wag din ng militar ang protesta sa Mandalay, panga- 


Sa pinakahuling mga ulat, umaabot na sa 110 ang 
namamatay dulot ng mararahas na pambubuwag ng 
mga pulis sa mga kilos protesta. Isa sa mga unang na- 
paslang si Jenji Nagai, ang isang mamamahayag na 
Hapones. Isang libo naman ang napaulat na nawawa- 
la. 

Hindi natitinag ang mga monghe at mamamayan 
ng Burma kahit matapos salakayin ng pasistang dikta- 
dura ang mga monasteryo at bantaan ang sinumang 
sasali sa mga pagkilos. Nitong Setyembre 25, umabot 
na sa 100,000 ang sumasama sa mga protesta. Ito na 
ang pinakamalaking naging pagkilos ng mamamayan 
sa Burma sa loob ng halos dalawang dekada. 

Inaasahang magpapatuloy pa rin ang mga pagki- 
los sa kabila ng mga malawakang pang-aarestong isi- 


lawang pinakamalaking syudad sa bansa. 


Mga manggagawa ng General 
Motors, nagwelga 


|” pambansang welga ang ikinasa ng mga mangga- 
gawa ng General Motors noong Setyembre 23 matapos 
tumangging makipagkasundo ang maneydsment sa ilang 
susing kahilingan ng kanilang unyon. Mahigit 73,000 
manggagawang nagtatrabaho sa 82 planta ng General 
Motors sa iba't ibang bahagi ng US ang magkasabay na 
tumigil magtrabaho at nagtirik ng mga piketlayn. 

Humantong sa dedlak ang negosasyon para sa ba- 
gong collective bargaining agreement nang tumanggi ang 
maneydsment na maglaan ng sapat na pondo para sa mga 
benepisyo ng 339,000 retiradong mga manggagawa at 
kanilang mga asawa. Hindi rin nagkasundo ang unyon at 
maneydsment sa mga susing usapin kaugnay ng seguri- 
dad sa trabaho, seguridad sa kalusugan at dagdag na sa- 
hod. Ayon sa United Auto Workers, unyon ng mga mang- 
gagawa, simula't sapul ay naging makaisang-panig ang 
pakikipagnegosasyon ng General Motors. 

Ito na ang isa sa pinakamalalaking welga sa bansa sa 
loob ng mahabang panahon. Sa General Motors, huling 
nagwelga ang mga manggagawa sa dalawa nitong planta 
noong 1998. Huling nagpatawag ng pambansang welga 
ang United Auto Workers noong 1976. 

Ayon sa mga ekonomista, matindi ang magiging 
epekto ng welga hindi lamang sa General Motors kundi sa 
ekonomya ng US. Tinatayang aabot sa 5325-350 milyon 
ang malulugi sa kumpanya kung tatagal nang isang ling- 
go ang welga. Inilunsad ang welga sa panahong tumitin- 
di ang krisis sa ekonomya ng US dahil sa pagputok ng 
bula sa pabahay at kaugnay nitong pautang. ABI 

nasagawa ng diktadurang militar nitong Oktubre. [BE 


Patuloy 
ang sigalot sa Iraq 


agpapatuloy ang kaguluhan at matin- 
N ding sigalot sa loob ng Iraq at ang ka- 

biguan ng US na kontrolin ito at pigi- 
lan ang lumalaki pang pagkatalo nito siyam 
na buwan matapos ang “surge” o ang pagda- 
ragdag ng mga tropang Amerikano sa bansa. 
Hindi ito mapagtatakpan ni Gen. David Petra- 
eus, kumander ng pwersang Amerikano sa 
Iraq, sa kanyang ulat-pagtatasa sa Senado ng 
US noong Setyembre. 

Mismong mga sundalo ang nagbunyag sa 
tunay na kalagayan sa Iraq. Noong araw na 
magbigay ng testimonya ang heneral sa Sena- 
do, pitong sundalo na kumakatawan sa senti- 
myento ng mga ordinaryong tropa ang nagla- 
bas ng pahayag sa midya upang pabulaanan 
ang sinasabi ni Petreaus na unti-unti nang 
napapailalim sa kontrol ng militar ng US ang 
Iraq. Ayon sa kanila, bigo at mali ang estrate- 
hiyang counterinsurgency ng US sa pagharap 
sa galit ng mamamayang Iraqi. Pinalala la- 
mang ng malawakang paggamit ng nakama- 
matay at brutal na karahasan ang kanilang 
pagkasuklam. 

Sa kabila nito, desidido pa rin ang pang- 
katin ni George Bush na manatili sa bansa at 
lubusin ang mga layunin ng okupasyon. Up- 
ang pahupain ang panawagan laban sa okupa- 
syon sa Iraq, inianunsyo ni Bush matapos 

mag-ulat si Petreaus na mag-aatras ito ng 
ilang mga tropang Amerikano sa Iraq. Pero 
kung susuriin, ibabalik lamang nito ang antas 
ng deployment sa Iraq sa bilang ng mga sun- 
dalo bago ang pagdagdag ng tropa nitong ta- 
on. 

Inakala ng rehimen ni George Bush na sa 
pamamagitan ng pagdaragdag ng tropa noong 
Enero ay mapatatatag nito ang papet na rehi- 
men sa Iraq at mapasusuko ang mga grupong 
Iraqi na lumalaban sa okupasyon. Ngunit sa 
buong panahong ito, hindi nagawa ng US na 
palawakin labas sa makitid na bahagi ng 
Baghdad ang kapangyarihang pampulitika ng 
papet na rehimen. Katunayan, 17 ministro 
nang kumakatawan sa pinakamalalaking arma- 
dong grupo ang tumiwalag sa koalisyon ng pa- 
pet na gubyerno. Gayundin, hindi nito nahika- 
yat ang iba pang grupong etniko na magpalla- 
lim sa rehimen. Nananatiling nasa kamay ng 
mga armadong grupong Iraqi na lumalaban sa 
okupasyon ang malalaking bahagi ng bansa. 
Walang magawa ang pwersa ng US at laluna 
ang papet na rehimen para kontrolin o puksa- 
in sila dahil sila rin ang pumupuno sa mga iti- 
nayo ng US na lokal na hukbo at pulisya. 

Hindi rin napahupa ng pagdaragdag ng 
tropa ang pangkalahatang karahasan sa loob 
ng bansa. Ayon sa mga ulat, bahagyang hu- 
mupa ang mga armadong sagupaan sa loob ng 
Baghdad kung saan nakadeploy ang mayorya 
sa idinagdag na tropa. Ngunit sa pangkalaha- 
tan, tumaas ang bilang ng mga biktima ng 
pampulitikang karahasan. Mataas ang naging 
kabayaran sa panig ng mga tropang Amerika- 
no. Lampas 600 sundalong Amerikano na ang 
namamatay mula nang umpisahan ang “sur- 
ge”. Umaabot naman sa 4,000 sa kanila ang 
nasugatan sa panahong ito. Sa pinakahuling 
tala, mahigit 3,800 sundalo na ang namatay 
at mahigit 27,700 ang nasugatan mula nang 
sakupin ng US ang Iraq. 

Mas malala pa, halos walang kapantay ang 
dinaranas na kahirapan ng mamamayang Iragi. 
Umaabot na sa 2.5 milyong Iraqi ang lumikas 
mula sa bansa at nakatira ngayon sa mga ma- 
la-impyernong refugee camp sa hangganan ng 
mga kalapit na bansa. Dagdag dito ang mahi- 
git dalawang milyon ding mga internal refu- 
gee. Nananatiling walang kuryente, tubig at 
serbisyong pangkomunikasyon ang malaking 
bahagi ng bansa. Lampas kalahati ng pwersa 
ng paggawa ay walang trabaho. ABI 

N BALITA | 


Pagpapalaya kay Ka Joema, 
pinagtibay ng hukumang Dutch 


PINAGTIBAY ng Court of Appeals sa The Netherlands nitong 
Oktubre 3 ang desisyon ng District Court ng The Hague na 
palayain si Jose Maria “Joema” Sison habang isinasagawa 
ang imbestigasyon sa kasong “inciting to murder” kaugnay 
ng pagpatay kina Romulo Kintanar at Arturo Tabara noong 
2003 at 2004. Ito ay matapos umapela ang prosekusyon la- 
ban sa utos ng mas mababang hukuman na palayain si Ka 
Joema noong Setyembre 13. 

Idiniin ng Court of Appeals na hindi sapat ang naipong 
ebidensya ng prosekusyon upang isakdal si Ka Joema. Sa 
gayon, maaari siyang manatiling malaya habang isinasaga- 
wa ang imbestigasyon. Desisyon pa rin ng prosekusyon 
kung itutuloy pa nito o hindi ang kaso. 

Pinasalamatan ni Ka Joema ang Court of Appeals ng The 
Netherlands sa pagbasura sa apela ng prosekusyon. Pero hi- 
git niyang pinasalamatan ang mga kasama, mga tagasupor- 
ta, mga partido at mga organisasyon, mga institusyon at 
personahe sa iba't ibang bansang nagmamahal sa demokra- 
sya at kalayaan. Aniya, inihayag ng desisyon ng Court of 
Appeals na sadyang walang basehan at gawa-gawa lamang 
ang mga kasong isinampa laban sa kanya. 


Panibagong pambubusal ng Malacaang 


ISA na namang kautusan ang inilabas ni Gloria Arroyo para 
pagtakpan ang mga krimen na kinasasangkutan ng mga 
elemento ng AFP. Inilabas ni Arroyo nitong Oktubre 4 ang 
Administrative Order 197 (AO 197) para umano pagbawal- 
an ang militar na maglabas ng impormasyong may kinala- 
man sa “pambansang seguridad.” Ang bagong order ay dag- 
dag pa sa Executive Order 464 at Memorandum Circular 108 
na dati nang ginagamit ng Malacaang para pigilin ang 
pagbwelo ng mga imbestigasyon hinggil sa mga anomalya 
at krimen na kinasasangkutan ng rehimen. 

Isa sa mga unang paggagamitan ng AO 197 ay ang ka- 
song pagdukot sa aktibistang si Jonas Burgos. Patuloy na 
tumatanggi ang AFP na sundin ang kautusan ng korteng 
dumidinig sa kaso na isumite ang resulta ng imbestigasyon 
ng militar kung papaano napunta sa isa sa mga sasakyang 
ginamit sa pagdukot ang plaka ng isang dyip na kinumpis- 
ka at noon pang 2006 ay nakaimbak na sa himpilan ng 56th 
IB sa Norzagaray, Bulacan. 

Gagamitin din ito para pigilan ang anumang pagbubun- 
yag ng mga elemento ng ISAFP na sangkot sa iskandalong 
"Hello Garci.” 

Patung-patong 
na ang katiwalian 
ng rehimeng Arroyo 


j T uluy-tuloy na lumalaki ang apoy na nilikha ng pagkakabu- 
I 


nyag ng maanomalyang kontrata ng rehimeng Arroyo sa ZTE 
Corporation ng China para sa National Broadband Network 
(NBN) at marami pang kaugnay at katulad na transaksyon. 
Anumang maniobra ang gawin ng Malacañang, hindi na nito ma- 
pagtatakpan na ang mag-asawang Gloria at Mike Arroyo ang siyang 
pangunahing nasa likod at pinakanakinabang sa kontratang NBN- 
ZTE at naglalaway sa higit pa sanang pakinabang dito. 
Sinikap ni Gloria na patayin ang apoy sa pamamagitan ng 
"pribilehiyo ng ehekutibo” sa ilalim ng Executive Order 464 at 
Memoramdum (Circular 108. Gamit ang mga ito, pinigilan ang bu- 
ong pagsisiwalat ng mga impormasyon tungkol sa anomalya na 
nalalaman ni Romulo Neri, dating direktor ng National Econo- 
mic Development Authority. Sa gayon, bagama't nag-ingay si- 
ya ukol sa panunuhol ni dating COMELEC Chairman Benjamin 
Abalos para sa ZTE, tumahimik siya hinggil sa mismong pa- 
pel ni Gloria Arroyo sa lahat ng ito. Samantala, sinampahan 
ng kasong impeachment si Abalos dahil sa kanyang panunu- 
hol. 
Sa paghahangad na maapula ang apoy, kinansela ni 
Gloria Arroyo ang kontrata sa ZTE. Umiiwas na madamay 
ang mag-asawang Arroyo kapag umusad ang impeach- 
ment kay Abalos sa Kongreso kaya isinakripisyo na la- 
mang siya at pinagbitiw bilang pinuno ng COMELEC 
noong Oktubre 1. Gayunpaman, hindi na mapapahupa 
ng gayong mga hakbang ang malinaw nang kongklu- 
syon at matinding galit ng mamamayan hinggil sa 
anomalyang ito na isa na sa pinakamalalaki sa kasaysayan ng 


M mpok 18 armas, nasamsam Mga bidyo laban sa 
ga tampok sa Kwentong Kurakot ng BHB sa Caraga paninikil ng rehimen 

Mga instruksyon sa paglilimbag 


1. Ang sinundang pahina, na eksaktong kopya ng pahina 1 maliban sa mas ma- 
pusyaw ang masthead o logo ay para sa mga gumagamit ng mimeo machine o naglil- 
imbag sa paraang v-type. Idinisenyo ito para hindi madaling makasira ng istensil. 


2. Pag-print sa istensil: 
Sa print dialog, i-check ang Print as image 


Alisin ang check sa Shrink oversized pages to paper size 
I-click ang Properties 


Tiyaking naka-set sa 100% ang Scaling 


a) 

b) 

k) 

d) I-click ang Advanced 
e) 

d) Ituloy ang pag-print 


3. Hinihikayat ang mga kasama na ipaabot sa patnugutan ng AB ang anumang proble- 
ma kaugnay ng paglilimbag sa pamamagitan ng v-type. Magpadala ng email sa 
angbayan@yahoo.com 


